Елена Павлова
Делириум

chitanka.info

Спускат се над теб и чезнат в мрака

хищни птици с ангелски крила.

Знаеш ли отвъд какво те чака —

кръв, любов… А може би смъртта?

Криви стълби, скърцат стъпала —

плъхове в дома на боговете

алчно пускат свойте пипала…

Кръв, любов — не искат ли и двете?

Вой и смях на шарена хиена

с детски плач примамва те: „Ела!“

Тя те праща в огнена геена…

Кръв? Любов? Пиян си, будала!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.